Tisztelt Egyetemi Polgárok!

Magyarország Kormánya a koronavírus-világjárvány elleni egyes védelmi intézkedések megszüntetéséről szóló 77/2022. (III. 4) Kormány rendeletben a legtöbb, a világjárvánnyal összefüggő korlátozást megszünteti 2022. március 7. napjától. Az intézményünket legátfogóbban érintő intézkedés, hogy ettől az időponttól megszűnik a kötelező maszkviselés. A maszkviselés továbbra is kötelező a betegellátási intézményekben a dolgozóknak, a hallgatóknak és a betegeknek is.

A Debreceni Egyetem a kormányzati intézkedéseken túl nem kíván bevezetni, vagy fenntartani a járványhelyzettel kapcsolatos intézkedést, korlátozást.

Az intézményünkben természetesen lehetőség van maszk viselésére önkéntes alapon.

A járványveszély enyhült, de nem szűnt meg, ezért továbbra is kérjük, hogy mindenki csak egészségesen látogassa intézményünket és fokozottan ügyeljünk a higiéniás szabályok betartására.

Üdvüzlettel:

                                 Prof. Dr. Bács Zoltán                                                    Prof. Dr. Pintér Ákos

                                        kancellár                                                             általános rektorhelyettes

                                             sk                                                                                      sk